ЗАПИСНИК

са првог заседања

Комисије за доделу студентских стипендија ученицима са

територије општине Медвеђа за школску 2024/2025. годину

У складу са Конкурсом спроведеним на основу акта о опредељеним средствима Службе Координационог тела Владе Републике Србије за општине Прешево, Бујановац и Медвеђа под бројем, 100 број: 670-00-00001/2024-01 од 20.03.2024. године. године и решења Општинског већа општине Медвеђа 08-612-1/2024 од 21.03.2024. године, и Решења Општинског већа о формирању комисије 08 Број: 06-17/2024/1 од 22.03.2024. године, Комисија за доделу студентских стипендија ученицима са територије општине Медвеђа за школску 2024/2025. годину (у даљем тексту: Комисија) одржала је дана 23. априла 2024. године, са почетком у 12 часова, у малој сали Скупштине општине Медвеђа, седницу на којој је усвојила

З А П И С Н И К

Комисија за спровођење поступка конкурса за доделу студентских стипендија ученицима са територије општине Медвеђа за школску 2024/2025. годину у саставу:

* Милица Такашманов, представник општине Медвеђа, председник комисије
* Јелена Чолић, представник Службе Координационог тела Владе Републике Србије за општине Прешево, Бујановац и Медвеђу, члан комисије
* Јелена Јакшић, представник Службе Координационог тела Владе Републике Србије за општине Прешево, Бујановац и Медвеђу, члан комисије
* Зорица Лукић, дипломирани психолог Службе за управљање кадровима Владе Републике Србије, члан Комисије и
* Ивана Николић, заменик председника Скупштине општине Медвеђа, члан комисије
* Фадиљ Мустафа, представник Националног савета албанске националне мањине, за члана.

Дневни ред:

1. Отварање и прегледање пристиглих пријава на Конкурсу и проверавање испуњености формалних услова Конкурса.

2. Разно

Разматрање по тачкама дневног реда:

1. По првој тачки дневног реда Комисија је утврдила да су све пријаве на Конкурсу за доделу студентских стипендија ученицима са територије општине Медвеђа за школску 2024/2025. годину примљене у року, односно послате благовремено.

Након отварања пристиглих пријава на Конкурсу и утврђивања испуњености услова за конкурисање, Комисија је након прегледа и провере документације утврдила следеће:

* да су пристигле четири пријаве и то, по редоследу пријема:

1. Пријава Милене Шарац из Сијаринске Бање
2. Пријава Милице Милосављевић из Медвеђе
3. Пријава Филипа Милојковића из Газдара
4. Пријава Душана Раденовића из Медвеђе.

* Да три пријаве испуњавају формалне услове Конкурса, док једна пријава не испуњава један од услова из конкурса.
* Да пријава Душана Раденовића из Медвеђе не испуњава услове из Конкурса, те је одбијена. Увидом у сведочанства из претходних година школовања, Комисија је констатовала да кандидат Душан Раденовић у другој години средње школе има врло добар успех, и да није испуњен један од услова конкурса, тј. да није остварио одличан успех у свим годинама школовања.
* Комисија је по службеној дужности прибавила осталу неопходну документацију преко портала еУправе, за сва четири пријављена кандидата.

Следећи кандидати испуњавају услове за другу фазу изборног поступка:

1. Милена Шарац из Сијаринске Бање
2. Милица Милосављевић из Медвеђе
3. Филип Милојковић из Газдара.

.

2. У оквиру тачке разно, одлучено је да се Записник објави на огласној табли општине Медвеђа и да се о проласку у другој фази путем мејла обавесте учесници Конкурса.

Напомена:

Учесници Конкурса имају право приговора Општинском већу општине Медвеђа у року од 8 дана од дана објављивања овог Записника (23.04.2024.године).

Комисија је завршила са радом у 15 часова.

* Милица Такашманов \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Јелена Чолић \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Јелена Јакшић \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Зорица Лукић \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Ивана Николић \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Фадиљ Мустафа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Председник Комисије

Милица Такашманов